

**REPUBLIKA HRVATSKA**

**KARLOVAČKA ŽUPANIJA**

**OPĆINA NETRETIĆ**

**OPĆINSKO VIJEĆE**

KLASA: 361-08/19-01/02

URBROJ: 2133/11-06-19-2

U Netretiću, 30. siječnja 2019.

Na temelju članka 78. Zakona o komunalnom gospodarstvu („Narodne novine“ broj 68/18 i 110/18) i članka 28. Statuta Općine Netretić („Glasnik Općine Netretić“ broj 03/13, 02/18 i 03/18) Općinsko vijeće Općine Netretić na 13. redovnoj sjednici održanoj dana 30. siječnja 2019. godine, donijelo je

**O D L U K U**

**o komunalnom doprinosu**

1. OSNOVNE ODREDBE

Članak 1.

Odlukom o komunalnom doprinosu (u daljnjem tekstu: Odluka) utvrđuju se:

* područja zona Općine Netretić za plaćanje komunalnog doprinosa
* jedinična vrijednost komunalnog doprinosa utvrđena po m³ građevine za pojedine zone,
* način i rokovi plaćanja komunalnog doprinosa,

Članak 2.

Komunalni doprinos je novčano javno davanje koje se plaća za korištenje komunalne infrastrukture na području Općine Netretić i položajne pogodnosti građevinskog zemljišta u naselju prilikom građenja ili ozakonjenja građevine, ako Zakon o komunalnom gospodarstvu ne propisuje drugačije.

Komunalni doprinos je prihod proračuna Općine Netretić koji se koristi samo za financiranje građenja i održavanja komunalne infrastrukture.

**Članak 3.**

Komunalni doprinos plaća vlasnik zemljišta na kojem se gradi građevina ili se nalazi ozakonjena građevina, odnosno investitor ako je na njega pisanim ugovorom prenesena obveza plaćanja komunalnog doprinosa.

Općina Netretić ne plaća komunalni doprinos na svom području.

**Članak 4.**

Sukladno Zakonu komunalni doprinos ne plaća se za građenje i ozakonjenje:

* komunalne infrastrukture i vatrogasnih domova,
* vojnih građevina,
* prometne, vodne, komunikacijske i elektroničke komunikacijske infrastrukture,
* nadzemnih i podzemnih produktovoda i vodova,
* sportskih i dječjih igrališta,
* ograda, zidova i potpornih zidova,
* parkirališta, cesta, staza, mostića, fontana, cisterna za vodu, septičkih jama, sunčanih kolektora, fotonaponskih modula na građevnoj čestici ili obuhvatu zahvata u prostoru postojeće građevine ili na postojećoj građevini, koji su namijenjeni uporabi te građevine,
* spomenika.

**Članak 5.**

Komunalni doprinos za zgrade obračunava se množenjem obujma zgrade koja se gradi ili je izgrađena izraženog u m³ s jediničnom vrijednošću komunalnog doprinosa u zoni u kojoj se zgrada gradi ili je izgrađena.

Komunalni doprinos za otvorene bazene i druge otvorene građevine te spremnike za naftu i druge tekućine s pokrovom čija visina se mijenja, obračunava se množenjem tlocrtne površine građevine koja se gradi ili je izgrađena izražene u m² s jediničnom vrijednošću komunalnog doprinosa u zoni u kojoj se građevina gradi ili je izgrađena.

**Članak 6.**

Ako se postojeća zgrada uklanja zbog građenja nove zgrade ili kada se postojeća zgrada dograđuje ili nadograđuje, komunalni se doprinos obračunava na razliku u obujmu zgrade u odnosu na prijašnji obujam zgrade.

Ako je obujam zgrade koja se gradi manji ili jednak obujmu postojeće zgrade koja se uklanja, ne plaća se komunalni doprinos, a o čemu Jedinstveni upravni odjel donosi rješenje kojim se utvrđuje da ne postoji obveza plaćanja komunalnog doprinosa.

Odredbe ovog članka na odgovarajući se način primjenjuju i na obračun komunalnog doprinosa za građevine koje nisu zgrade te na obračun komunalnog doprinosa za ozakonjene građevine.

1. ZONE PLAĆANJA KOMUNALNOG DOPRINOSA

**Članak 7.**

Na području Općine Netretić obzirom na uređenost i opremljenost zone komunalnom infrastrukturom i položaj područja zone utvrđuju se 3 (tri) zone za obračun komunalnog doprinosa:

I. zona obuhvaća:

* **područja radnih, gospodarskih i turističkih namjena određenih Prostornim planom uređenja Općine Netretić**

II. zona obuhvaća:

* **naselja Brajakovo Brdo, Bukovje Netretićko, Donje Prilišće, Donje Stative, Dubravci, Dubravčani, Frketić selo, Gornje Prilišće, Jakovci Netretićki, Jarče Polje, Kučevice, Ladešići, Maletići, Mali Modruš Potok, Mračin, Netretić, Novigrad na Dobri, Rešetarevo, Srednje Prilišće, Skupica, Straža, Tončići, Veliki Modruš Potok, Vinski Vrh, Vukova Gorica i Zagradci.**

III. zona obuhvaća:

* **naselja Baići, Bogovci, Culibrki, Goli Vrh Netretićki, Kolenovac, Kunići Ribnički, Lončar Brdo, Lonjgari, Mrzljaki, Pavičići, Piščetke, Planina Kunićka, Račak, Rosopajnik, Zaborsko selo i Završje.**
1. JEDINIČNA VRIJEDNOST KOMUNALNOG DOPRINOSA

**Članak 8.**

Jedinična vrijednost komunalnog doprinosa za obračun po m³ građevine u kunama, po pojedinoj zoni iznosi:

* I zona: 6,00 kuna
* II zona: 4,00 kune
* III zona: 3,00 kune.
1. NAČIN I ROKOVI PLAĆANJA

**Članak 9.**

Komunalni doprinos obveznik plaća jednokratno na temelju rješenja koje donosi Jedinstveni upravni odjel u roku od 15 dana od dana izvršnosti rješenja o komunalnom doprinosu.

1. RJEŠENJE O KOMUNALNOM DOPRINOSU

**Članak 10.**

Rješenje o komunalnom doprinosu donosi Jedinstveni upravni odjel Općine Netretić u postupku pokrenutom po:

* službenoj dužnosti u skladu s Odlukom o komunalnom doprinosu koja je na snazi na dan pravomoćnosti građevinske dozvole, pravomoćnosti rješenja o izvedenom stanju, odnosno koja je na snazi na dan donošenja rješenja o komunalnom doprinosu ako se radi o građevini koja se prema Zakonu o gradnji može graditi bez građevinske dozvole ili
* zahtjevu stranke u skladu s Odlukom o komunalnom doprinosu koja je na snazi u vrijeme podnošenja zahtjeva stranke za donošenje tog rješenja.

Ako je Općina Netretić u skladu s Zakonom o prostornom uređenju („Narodne novine“ broj 153/13, 65/17 i 114/18) sklopila ugovor kojim se obvezuje djelomično ili u cijelosti prebiti potraživanja s obvezom plaćanja komunalnog doprinosa, rješenje o komunalnom doprinosu donosi se i u skladu s tim ugovorom.

**Članak 11.**

Rješenje iz prethodnog članka ove Odluke sadrži:

* podatke o obvezniku komunalnog doprinosa,
* iznos sredstava komunalnog doprinosa koji je obveznik dužan platiti,
* obvezu, način i rokove plaćanja komunalnog doprinosa i
* prikaz načina obračuna komunalnog doprinosa za građevinu koja se gradi ili je izgrađena s iskazom obujma, odnosno površine građevine i jedinične vrijednosti komunalnog doprinosa.

Rješenje o komunalnom doprinosu koje nema sadržaj propisan prethodnim stavkom ovog članka, ništavo je.

**Članak 12.**

Rješenje o komunalnom doprinosu donosi se i ovršava u postupku i na način propisan zakonom koji se uređuje opći odnos između poreznih obveznika i poreznih tijela koja primjenjuju propise o porezima i drugim javnim davanjima, ako Zakonom o komunalnom gospodarstvu nije propisano drugačije.,

Protiv rješenja o komunalnom doprinosu i rješenja o njegovoj ovrsi, rješenja o njegovoj izmjeni, dopuni, ukidanju ili poništenju, rješenja o odbijanju ili odbacivanju zahtjeva za donošenje tog rješenja, te rješenja o obustavi postupka, može se izjaviti žalba o kojoj odlučuje upravno tijelo Karlovačke županije nadležno za poslove komunalnog gospodarstva.

**Članak 13.**

Rješenje o komunalnom doprinosu donosi se po pravomoćnosti građevinske dozvole odnosno rješenja o izvedenom stanju, a u slučaju građenja građevina koje se prema posebnim propisima grade bez građevinske dozvole, nakon prijave početka građenja ili nakon početka građenja.

Iznimno od prethodnog stavka ovog članka rješenje o komunalnom doprinosu za skladište i građevinu namijenjenu proizvodnji donosi se po pravomoćnosti uporabne dozvole odnosno nakon što se građevina te namjene počela koristiti ako se koristi bez uporabne dozvole.

Uporabna dozvola za skladište ili građevinu namijenjenu proizvodnji, dostavlja se na znanje Jedinstvenom upravnom odjelu Općine Netretić.

1. ZAVRŠNE ODREDBE

**Članak 14.**

Stupanjem na snagu ove Odluke prestaje važiti Odluka o komunalnom doprinosu (″Glasnik Općine Netretić″ broj 10/14, 11/17 i 03/18).

**Članak 15.**

Ova Odluka stupa na snagu osmog dana od dana objave u ″Glasniku Općine Netretić″.

|  |  |
| --- | --- |
| DOSTAVITI:1. Ministarstvo graditeljstva i prostornoga uređenja, Ulica Republike Austrije 20, Zagreb,
2. Ured državne uprave u Karlovačkoj županiji, n/p predstojnice, Križanićeva 11, Karlovac,
3. Općinski načelnik, ovdje,
4. Pročelnica JUO, ovdje,
5. Referent za gospodarstvo – komunalni i poljoprivredni redar, ovdje,
6. Dokumentacija, ovdje,
7. Za objavu, ovdje,
8. PISMOHRANA.-
 | **PREDSJEDNIK OPĆINSKOG VIJEĆA:****Tomislav Frketić** |